НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ДРУГАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ ДОБАРА: Набавка лежајева лува – ТЕНТ Б

- У ОТВОРЕНОМ ПОСТУПКУ -

ЈАВНА НАБАВКА 3000/0853/2016 (1591/2016)

(број 5364-Е.03.02-6546/9-2017 од 12.01.2017. године)

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ДРУГУ И*ЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку 3000/0853/2016 (1591/2016)

1.

Тачка 3. ТЕХНИЧКА СПЕЦИФИКАЦИЈАконкурсне документације мења се и гласи као у прилогу.

2.

Одељак конкурсне документације 6.3.Обавезна садржина понуде мења се и гласи:

Садржину понуде, поред Обрасца понуде, чине и сви остали докази из чл. 75. и 76. Закона о јавним набавкама, предвиђени чл. 77. Закона, који су наведени у конкурсној документацији, као и сви тражени прилози и изјаве (попуњени, потписани и печатом оверени) на начин предвиђен следећим ставом ове тачке:

* Образац понуде
* Структура цене
* Образац трошкова припреме понуде, ако понуђач захтева надокнаду трошкова у складу са чл.88 Закона
* Изјава о независној понуди
* Изјава у складу са чланом 75. став 2. Закона
* Обрасци, изјаве и докази одређене тачком 6.9 или 6.10 овог упутства у случају да понуђач подноси понуду са подизвођачем или заједничку понуду подноси група понуђача
* потписан и печатом оверен образац „Модел уговора“ (пожељно је да буде попуњен)
* докази о испуњености услова из чл. 75. И 76. Закона у складу са чланом 77. Закона и Одељком 4. конкурсне документације
* Овлашћење за потписника (ако не потписује заступник)
* Споразум којим се понуђачи из групе међусобно и према наручиоцу обавезују на извршење јавне набавке, у случају подношења заједничке понуде
* Меница за озбиљност понуде
* Каталози у складу са захтевима из Техничке спецификације
* ИСО сертификати и изјаве у складу са захтевима из Техничке спецификације
* Полиса осигурања од опште одговорности у складу са захтевима из Техничке спецификације

3.

Ова измена конкурсне документације се објављује на Порталу УЈН и интернет страници Наручиоца.

КОМИСИЈА

Доставити:

- Архиви

1. **ТЕХНИЧКА СПЕЦИФИКАЦИЈА**

**3.1 .Врста и количина добара**

|  |  |  |  |
| --- | --- | --- | --- |
| Рбр | Назив траженог добра | Јед.  мере | Количина |
| **(1)** | **(2)** | **(3)** | **(4)** |
| 1. | Лежај самоподесиви ваљкаст 294/750Е.МВ ( FAG или одговарајући) | ком | 2 |
| 2. | Лежај 24196 ECAK 30/C3 W33 (SKF или одговарајући) | ком | 5 |
| 3. | Лежај 24160 CCK 30/C3 W33 ( FAG или одговарајући) | ком | 4 |

Називи произвођача су дати јер је Наручилац користио њихове ознаке приликом дефинисања тражених добара. Понуђач може нудити одговарајуће производе.

**3.2 Квалитет и техничке карактеристике (спецификације**)

Референтне вредности за статичку и динамичку носивост лежајева су:

|  |  |  |  |
| --- | --- | --- | --- |
|  | Лежај 294/750 | Лежај 24196 | Лежај 24160 |
| Статичка носивост (kN) | 84000 | 15500 | 6400 |
| Динамичка носивост (kN) | 19600 | 9000 | 3950 |

Наручилац ће као одговарајући прихватити лежај мање носивости од референте вредности до 5% . За веће носивости нема ограничења.

У понуди (Обрасцу структуре цене) Понуђач обавезно мора навести понуђене ставке према ознакама произвођача чији бренд нуди као и земљу порекла понуђеног лежаја. Зa jeдну пoзициjу истог прoизвoђaчa, могу да упишу вишe зeмaљa пoрeклa.

Лежајеви на себи морају имати трајну фабричку ознаку која се састоји из јасно препознатљивог знака произвођача, тачне ознаке типа лежаја и земље порекла.

За лежајеве чији произвођачи имају кодирани систем означавања земље порекла на самом лежају потребно је, приликом испоруке лежајева, доставити документ издат од стране произвођача са значењем кодираних ознака везаних за земљу порекла. Наручилац задржава право провере аутентичности и начина обележавања понуђене робе у Регионалном представништву произвођача чија је роба понуђена.

Сваки лежај мора бити некоришћен, правилно складиштен, не старији од 5 година, појединачно упакован у оригиналној амбалажи на којој се такође мора јасно видети препознатљив знак произвођача, тачна ознака лежаја и земља порекла. Ознаке на паковању морају бити идентичне ознакама на лежају. Приликом испоруке лежајева обавезно доставити документ издат од стране произвођача, са значењем кодираних ознака везаних за датум производње и датум паковања.

Добављач је у обавези да на амбалажи сваког комада залепи пластицифирану налепницу са својим логоом и бројем јавне набавке.

Наручилац задржава право провере да ли карактеристике испоручених лежајева одговарају карактеристикама понуђених лежајева испитивањем референтних узорака у акредитованој установи.

При испоруци предметних лежајева страног порекла, ОБАВЕЗНО уз сваку отпремницу приложити копију ЈЦИ (Јединствена царинска исправа) и копију ЦАРИНСКЕ ФАКТУРЕ за све предметне лежајеве, у супротном лежајеви неће бити примљени!

Наручилац задржава право да позове добављача предметних лежајева, приликом уградње лежајева у веома одговорне компоненте, склопове и агрегате.

**3.3. Каталози**

Уз понуду обавезно приложити каталоге или изводе из каталога произвођача понуђених лежајева на српском или енглеском језику за све предметне лежајеве (у штампаном или електронском облику). Каталози морају да садрже, поред свих геометријских карактеристика и податке о динамичкој носивости предметних лежајева ( C [kN] ). Каталози морају да садрже све понуђене лежајеве. Каталог у електронском облику доставити уз понуду искључиво на диску (CD или DVD). Диск на полеђини мора да има јасно препознатљив назив произвођача лежајева (штампан или ручно исписан). Уколико се за каталог понуђач позива на website произвођача, тада у понуди мора да наведе тачне адресе интернет страница, на website-у произвођача понуђених лежајева, са којих могу да се преузму каталози. Уколико на website-у произвођача понуђених лежајева не постоји каталог који може да се преузме, него је преглед карактеристика лежајева направљен да сваки лежај има своју страницу, тада понуђач у понуди мора да наведе тачну адресу интернет странице за сваки понуђени лежај посебно.

За добра која због своје специфичности (велике димензије, мале серије или производње по наруџби) нису у стандардном каталогу произвођача, као доказ техничке усаглашености, уз понуду могу доставити и технички цртеж оверен од стране произвођача, с тим дацртеж мора садржати захтеване податке о геометријским карактеристикама, статичкој и динамичкој носивости лежаја.

У супротном, понуда ће бити одбијена као неприхватљива.

**3.4. Брише се**.

**3.5. ИСО сертификати**

Понуђач је у обавези да у оквиру понуде, као доказ квалитета и поузданости, за сваког произвођача чије лежајеве нуди, достави и важећи корпоративни сертификат ISO 9001 произвођача чија област примене обухвата најмање: развој, пројектовање и производњу котрљајних лежајева (У случају да произвођач понуђеног типа лежаја има све захтеване процедуре у збиру сертификоване само за одређени производни погон, мора понудити лежајеве произведене у том погону - у том случају мора доставити изјаву произвођача којом потврђује да се понуђени лежаји производе у погону за који је издат ИСО сертификат).

Сви сертификати ISO 9001, који се прилажу уз понуду морају бити издати од стране акредитованих институција и морају бити важећи у моменту отварања понуда.

У супротном, понуда ће бити одбијена као неприхватљива.

**3.6. Полиса осигурања од опште одговорности**

Понуђач је у обавези да у оквиру понуде, као доказ поузданости, за сваког произвођача чије лежајеве нуди достави изјаву произвођача котрљајних лежајева да поседује важећу полису осигурања од опште одговорности или важећу полису MBD (Machinery Breakdown Insurance) осигурања, која обухвата најмање парцијално покриће последица штете на опреми трећих лица са свотом осигурања од 500.000 евра (односно одговарајућа противвредност у другој валути), која неизоставно мора важити у Републици Србији.

У супротном, понуда ће бити одбијена као неприхватљива.

**3.7. Рок испоруке добара**

Изабрани понуђач је обавезан да испоруку добара изврши у року који не може бити дужи од 6 месеци од потписивања уговора за ставке 2 и 3 и 9 месеци од потписивања уговора за ставку 1 Обрасца структуре цене.

**3.8. Место испоруке добара**

Место испоруке је Огранак ТЕНТ, локација ТЕНТ – Б Ушће.

Паритет испоруке је франко магацин ТЕНТ Б са урачунатим зависним трошковима.

Евентуално настала штета приликом транспорта предметних добара до места испоруке пада на терет изабраног Понуђача.

**3.9. Квалитативни и квантитативни пријем**

Пријем робе у погледу количине и квалитета врши се у складишту Наручиоца где се утврђују стварно примљена количина робе.

Квантитативни пријем констатоваће се потписивањем Отпремнице и провером:

• да ли је испоручена наручене количина

• да ли су добра без видљивог оштећења

У случају да дође до одступања од уговореног, Продавац је дужан да до краја уговореног рока испоруке отклони све недостатке, а док се ти недостаци не отклоне, сматраће се да испорука није извршена у року.

Понуђач се обавезује да сноси потпуну одговорност за квалитет предмета набавке, без обзира да ли Наручилац врши или не пријемно контролисање и испитивање. Понуђаћач се обавезује да надокнади све трошкове које би Наручилац директно или индиректно имао због неодговарајућег квалитета предмета набавке.

**3.10. Гарантни рок**

Гарантни рок за предмет набавке је минимум 12 месеци од дана испоруке.

Изабрани Понуђач је дужан да о свом трошку отклони све евентуалне недостатке у току трајања гарантног рока

**3.11. Евентуалне додатне услуге**

Наручилац задржава право да позове добављача предметних лежајева, приликом уградње лежајева у веома одговорне компоненте, склопове и агрегате.